Día de mercáu

Día de mercáu  ye un programa de televisión estrenáu por TPA el llunes 2 de setiembre, a les 22:30. Trátase d'un espaciu documental de 50 minutos presentáu por Sonia Fidalgo, sobre los mercaos d'Asturies. Producíu en collaboración con Un mar de dudes, la popular presentadora percuerre nel espaciu los principales mercaos del país, una institución esencial pa la configuración xeográfica y social del nuestru territoriu con unes raíces qu'empiecen na Edá Media.

Cangues d'Onís, Grau, Proaza, La Pola Siero, Mieres, A Veiga, Bual, Uviéu o Candás son dalgunes de les places comerciales visitaes por esti espaciu, onde se muestren los centros comerciales de cada comarca, onde s'axunten vendedores y clientes, acentos y vides, tradición y innocación, dalgo qu'impulsa l'actividá económica de los pueblos y villes y que val pa mostrar l'estilu de vida de l'Asturies de güei.

Nel so estrenu,Día de mercáu tuvo una audiencia del 8,3%, colo que foi ún de los espacios más vistos del día.

 Referencies 

 Enllaces esternos 

Categoría:Programes n'asturianu de TPA